Plaki järv
Plaki järv on järv Põlvamaal Orajõe külas. Plaki järv on looduslik järv, mille pindala on 1,6 ha (1963. aasta andmetel 0,9 ha) ja valgala 5,7 ha. Enne Teist maailmasõda on järve nimetatud Himma järveks. Plaki järve nimi on seotud asjaoluga, et järv asus endisel Plakki kinnistul. Nõukogude perioodil juhiti Plaki järve Põlva linna olme- ja tööstuse reovett, mistõttu järv kasvas kinni.